stanford-oval/wikipedia huggingface dataset:
Verkkokalvorappeuma

| Verkkokalvorappeuma |
| --- | --- |

Luokitus
ICD-10:  H35.5
ICD-9:  362.74
MedlinePlus:  001029
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Normaali näkö
Sama putkinäöllä. Mustat reunat eivät kuvaa mustuutta vaan näköalueen puutetta.
Verkkokalvorappeuma (retinitis pigmentosa, RP-tauti) on geneettinen ja melko yleinen silmän verkkokalvon eli retinan rappeutumissairaus. Suomessa tautigeeniä kantaa noin joka 80. ihminen ja esiintyvyys on 1/4 000. Joskus tauti kuuluu osana Usherin oireyhtymään. Verkkokalvorappeuma alkaa ensin hämäräsokeutena ja etenee näkökentän supistumiseksi, ns. ”putkinäöksi”, mutta näkökyky ei heikkene, ja jopa pitkälle edennyttä RP-tautia sairastava pystyy lukemaan pientä tekstiä, vaikka esimerkiksi kasvojen tunnistaminen ja liikkuminen vieraissa paikoissa on hankalaa.
Sairaus etenee vähitellen, ja usein retinitikko tottuu heikkoon näköönsä eikä huomaa sairautensa etenemistä. Osa verkkokalvorappeumaa sairastavista saattaa sokeutua täysin, mutta suurimmalla osalla säilyy osittainen näkökyky.
Verkkokalvorappeuma johtuu verkkokalvon sauvasolujen vähittäisestä tuhoutumisesta. Tuhoutumisen arvellaan johtuvan monen eri geenin mutaatiosta, joka aiheuttaa verkkokalvolle ruskeaa pigmenttiä.
Sairauteen ei ole virallisesti hyväksyttyä hoitokeinoa, mutta vuonna 2024 tuli ilmi yllättäen, että kolmen aivan eir sairauksiin käytetyn lääkkeen yhteiskäyttö on hidastanut sairauden etenemistä koe-eläimillä. Nämä ovat metoprololi, tamsulosiini ja bromokriptiini.
Suomen Retinitis-yhdistys ry on perustettu vuonna 1973.
Aiheesta muualla

http://www.verneri.net/yleis/index.php?did=256
Kehitysvammahuollon tietopankki (Arkistoitu – Internet Archive)
Votivkirche

Votivkirche Wienissä.
Votivkirche on kirkkorakennus Itävallan pääkaupungissa Wienissä. Se rakennettiin vuosina 1855–1879 keisari Frans Joosefiin kohdistuneen murhayrityksen epäonnistumisen muistoksi. Suunnittelusta vastasi arkkitehti Heinrich von Ferstel. Rakennus edustaa ranskalaista uusgotiikkaa. Vuonna 1862 kirkosta tuli Wienin varuskuntakirkko. Nykyisin se toimii myös Wienin yliopiston kirkkona. Kirkossa on kaksi tornia, jotka yltävät noin 99 metrin korkeuteen.
Aiheesta muualla

Kuvia tai muita tiedostoja aiheesta Votivkirche Wikimedia Commonsissa
Kirkon kotisivut (saksaksi)
Vexin lauluja

| Vexin lauluja Eri esittäjiä |
| --- | --- | --- |

Tribuuttialbumin tiedot
 Julkaistu: 24. syyskuuta 2021
 Kesto: 39.07
 Levy-yhtiö: Emsalö Music Oy
Vexin lauluja on 24. syyskuuta 2021 julkaistu tribuuttialbumi Vexi Salmelle. Albumi sisältää Salmen ennestään julkaisemattomia tekstejä.
Kappaleet

Kulkurin kengät – 4.21  (Freeman)
Ahneus on hyve – 3.42  (Paleface)
Haluan sen – 4.15  (Matti Johannes Koivu)
Nahkarotsi – 3.36  (Jyrki Linnankivi)
Orleansin neitsyt – 4.13  (AP Sarjanto)
Rillutellen rallatellen – 3.05  (Jere Ijäs)
Haamu – 3.49  (Selkä Pulkkinen)
Rakastuin basistiin – 3.45  (Sani)
Onnentähti – 4.14  (Pekka Tiilikainen)
Ihmiselämää – 4.01  (Juha Itkonen)
Arvostelut

Noise.fi:
Soundi:
Vitalina Batsaraškina

| Mitalit | Mitalit | Mitalit |  |
| --- | --- | --- | --- |
|  Vitalina Batsaraškina |  Vitalina Batsaraškina |  Vitalina Batsaraškina |  |
Naisten ammunta
Maa:   Venäjä
|  Olympialaiset  |  Olympialaiset  |  Olympialaiset  |  |
|  Hopeaa | Rio de Janeiro 2016 | 10 m ilmapistooli |  |
| Ammunnan maailmanmestaruuskilpailut  | Ammunnan maailmanmestaruuskilpailut  | Ammunnan maailmanmestaruuskilpailut  |  |
|  Kultaa | Changwon 2018 | sekajoukkueen ilmapistooli |  |
|  Hopeaa | Changwon 2018 | 25 m pistooli |  |
|  Pronssia | Changwon 2018 | 10 m ilmapistooli joukkue |  |
Maa:   Venäjän olympiakomitea
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | 10 m ilmapistooli |  |
|  Kultaa | Tokio 2020 | 25 m pistooli |  |
|  Hopeaa | Tokio 2020 | sekajoukkueen ilmapistooli |  |
Vitalina Igorevna Batsaraškina (ven. Виталина Игоревна Бацарашкина, s. 1. lokakuuta 1996 Omsk, Venäjä) on venäläinen ampuja ja olympiavoittaja. Batsaraškina voitti vuoden 2016 kesäolympialaisissa hopeaa naisten kymmenen metrin ilmapistoolissa Venäjän edustajana. Samoissa kisoissa hän sijoittui 25 metrin pistoolissa 13.:ksi.
Vuoden 2020 kesäolympialaisissa hän voitti kultaa naisten 10 metrin ilmapistoolissa ja 25 metrin pistoolissa sekä hopeaa ilmapistoolin sekajoukkuekilpailussa edustaen Venäjän olympiakomiteaa.
Vinoristi

Hopeakentässä punainen vinoristi
Vinoristi on heraldinen airutkuvio, jonka reunasta reunaan toistensa yli kulkevat palkit muodostavat X:nmuotoisen kuvion. Jos vinoristin päät eivät yllä kilven reunoihin saakka, vinoristiä kutsutaan irtonaiseksi.
Vinorististä käytetään myös nimitystä Andreaan tai Andreaksen risti, mutta joissakin maissa se on tällöin tarkasti määritelty sinisellä kilvellä olevaksi hopeiseksi vinoristiksi. Legendan mukaan apostoli Andreas kuoli marttyyrikuoleman tämänmuotoisella ristillä. Samantyyppinen tarkka kuvaus on olemassa myös Pyhän Patrikin ristille, joka eräissä maissa on määritelty hopeisella kilvellä olevaksi punaiseksi vinoristiksi.
Vitalijus Rumiancevas

Vitalijus Rumiancevas (s. 15. maaliskuuta 1985 Vilna) on liettualainen alppihiihtäjä.
Rumiancevas on kilpaillut maailmancupissa kahdessa osakilpailussa, Söldenin suurpujotteluissa 2007 ja 2009. Hän ei kuitenkaan päässyt 30 parhaan joukkoon kummallakaan kerralla.
Rumiancevas osallistui MM-kisoihin ensimmäistä kertaa vuonna 2003. Tuolloin hän oli suurpujottelussa 64. ja keskeytti pujottelussa toisella kierroksella. Rumiancevas sijoittui Bormion kisoissa 2005 pujottelussa 55:nneksi, mutta keskeytti suurpujottelussa jo ensimmäisellä kierroksella. Hän kilpaili olympialaisissa ensimmäistä kertaa Torinon kisoissa 2006, joissa hän sijoittui pujottelussa 44:nneksi, mutta joutui hylätyksi suurpujottelussa. Rumiancevas kilpaili seuraavana vuonna Åren MM-kisoissa. Hän oli kisoissa pujottelussa 32. ja suurpujottelussa 40. Rumiancevas kilpaili samoissa lajeissa myös Vancouverin olympialaisissa 2010, joissa hän sijoittui suurpujottelussa 59:nneksi ja keskeytti pujottelussa sekä Garmisch-Partenkirchenin MM-kilpailuissa 2011, joissa hän oli pujottelun 45., muttei päässyt maaliin suurpujottelussa.
Nastradamus

| Nastradamus Nas |
| --- | --- | --- |

Studioalbumin tiedot
 Äänitetty : 1999
 Julkaistu: 23. marraskuuta 1999
 Tuottaja(t): L.E.S., Timbaland, DJ Premier
 Tyylilaji: hip hop, east coast
 Kesto: 62.34
 Levy-yhtiö: Columbia Records
Nasin muut julkaisut
| I Am... 1999 | Nastradamus 1999 | Nas and Ill Will Records Present QB's Finest 2000 |
Nastradamus on rap-artisti Nasin neljäs studioalbumi, joka julkaistiin vuonna 1999, vain muutama kuukausi Nasin kolmannen albumin I Am... jälkeen. Nastradamusta pidetään yleisesti Nasin huonoimpana albumina sen hätäisen tunnelman takia. Ajan kuluessa levy on kuitenkin saanut myös hyvää palautetta. Esimerkiksi amerikkalainen rap-legenda KRS-1 on todennut sen olleen aikaansa edellä.
Kappaleet

The Prediction – 1.19
Life We Chose – 4.08
Nastradamus – 4.11
Some of Us Have Angels – 4.14
Project Windows – 4.55 (mukana Ronald Isley)
Come Get Me – 5.31
Shoot Em' Up – 2.53
Last Words – 5.31 (mukana Nashawn ja Millennium Thug)
Family – 5.16 (mukana Mobb Deep)
God Love Us – 4.37
Quiet Niggas – 4.57 (mukana Bravehearts)
Big Girl – 4.05
New World – 4.14
You Owe Me – 4.47 (mukana Ginuwine)
The Outcome – 1.54
Samplet

Life We Chose
"Peace Fugue" by Fred Wesley & The Horny Horns
Nastradamus
"(It's Not the Express) It's the JB's Monaurail" by The J.B.'s
Come Get Me
"It's Mine" by Mobb Deep
Last Words
"Good Luck Charm" by Ohio Players
Big Girl
"You're a Big Girl Now" by The Stylistics
New World
"Africa" by Toto
Listasijoitukset > Albumi

| Lista (1999) | Sijoitus |
| --- | --- |
U.S. Billboard 200: #7
U.S. Top R&B/Hip Hop Albums: #2
Listasijoitukset > Singlet

| 0 | 1 | 2 | 3 | 4 | 5 |
| --- | --- | --- | --- | --- | --- |
| Vuosi | Kappale | Listasijoitus | Listasijoitus | Listasijoitus | Listasijoitus |
| Vuosi | Kappale | Billboard Hot 100 | Hot R&B/Hip-Hop Singles & Tracks | Hot Rap Singles | UK Singles Chart |
| 1999 | "Nastradamus" | #92 | #27 | #4 | #24 |
| 2000 | "You Owe Me" | #59 | #13 | - | - |
Vehmaisten Urheilijat

Vehmaisten Urheilijat (VehU) on tamperelainen Vehmaisten kaupunginosassa toimiva yleisseura. VehU on perustettu vuonna 1929. Tärkeitä virstanpylväitä seuralle ovat olleet Vehmaisten urheilukentän valmistuminen vuonna 1955 ja Kisapirtin osto vuonna 1959. Nykyisin Vehmaisten Urheilijoiden miesten edustusjoukkue pelaa futsalin korkeimmalla sarjatasolla, Futsal-Liigassa.
Lajit

Vehmaisten Urheilijoiden lajivalikoimaan ovat alusta saakka kuuluneet yleisurheilu ja hiihto. Näiden lisäksi lajeina ovat olleet nyrkkeily, paini, painonnosto, jääkiekko,  jalkapallo, lentopallo, voimistelu, suunnistus, pesäpallo, koripallo, salibandy ja futsal.
Kausi jääkiekon SM-sarjassa

Vehmaisten Urheilijat tunnetaan parhaiten siitä, kun seura nousi jääkiekon SM-sarjaan kaudeksi 1968–1969. VehU on ollut alusta asti TUL:n seura, ja sillä oli liiton kautta hyvät välit neuvostoliittolaisiin urheilupiireihin. VehU saikin tehtyä sopimuksen, jolla neuvostoliittolainen maajoukkuepelaaja Nikolai Karpov saatiin seuraan pelaaja-valmentajaksi. Tämän ansiosta seura nousi SM-sarjaan. Karpovin kausi kesti vain vuoden. VehU putosi yhden kauden jälkeen takaisin Suomensarjaan.
Futsal

Vehmaisten Urheilijoiden miesten futsaljoukkue nousi Suomen toiseksi korkeimmalle sarjatasolle Futsal-Ykköseen takaisin kaudeksi 2020–2021. Kaudella 2022–2023 VehU voitti Ykkösen mestaruuden ja nousi sarjahistoriansa ensimmäistä kertaa korkeimmalle sarjatasolle Futsal-Liigaan. Kaudella 2023–2024 nousijajoukkue sijoittui sarjassa kymmenenneksi ja säilytti näin ollen liigapaikkansa. Kaudella 2024–2025 joukkueen päävalmentajana toimii Henri Hytönen.
Votanikós

| Votanikós Βοτανικός |
| --- | --- |
 Athinón-valtakatua Votanikóksessa.
 Kaupungin kartta, jossa Votanikós korostettuna.
Kaupunki:  Ateena, Attika, Kreikka
Suuralue:  3.
Koordinaatit:  37°58′57″N, 23°41′45″E
Lähialueet:  Aigáleo, Rouf, Távros
Votanikós (kreik. Βοτανικός) on kaupunginosa Ateenassa Kreikassa. Se sijaitsee Ateenan varsinaisen kaupunkialueen länsilaidalla ja kuuluu kaupungin 3. suuralueeseen. Votanikós on saanut nimensä siellä sijaitsevasta kasvitieteellisestä puutarhasta. Kaupunginosassa sijaitsee myös muun muassa Ateenan maatalousyliopisto.
Ierá Odós -katua Votanikóksessa.
Kaupunginosan pääkatuja ovat Ierá Odós sekä Athinón-valtakatu. Kaupunginosan lounaispuolella sijaitsee Roufin kaupunginosa, eteläpuolella Távroksen kaupunki ja länsipuolella Aigáleon kaupunki.
Aiheesta muualla

Kuvia tai muita tiedostoja aiheesta Votanikós Wikimedia Commonsissa
Ateenan kaupunginosat ja alueet
Aérides
Ágios Artémios
Ágios Elefthérios
Ágios Loúkas
Ágios Nikólaos
Ágios Panteleímonas
Akadimía
Akadimía Plátonos
Akrópoli
Ampelókipoi
Anafiótika
Anáktora
Asteroskopeío
Attikí
Chílton
Elaiónas
Ellinoróson
Erythrós Stavrós
Evangelismós
Exárcheia
Filopáppou
Girokomeío
Gkázi
Gkráva
Gkýzi
Goudí
Goúva
Ilísia
Kallimármaro
Kansallispuutarha
Kerameikós
Klafthmónos
Kolokynthoú
Kolonáki
Kolonós
Koukáki
Kountouriótika
Kynosárgous
Kypriádou
Kypséli
Lampriní
Lófos Skouzé
Lykavittós
Makrygiánni
Metaxourgeío
Mets
Monastiráki
Néa Filothéi
Neápoli
Néos Kósmos
Omónoia
Pagkráti
Patísia
Pedíon Áreos
Pefkákia
Petrálona
Pláka
Plateía Amerikís
Plateía Koliátsou
Plateía Koumoundoúrou
Plateía Mavíli
Plateía Viktorías
Polýgono
Profítis Daniíl
Profítis Ilías
Promponás
Psyrí
Rizoúpoli
Rouf
Sepólia
Stathmós Larísis
Sýntagma
Thiseío
Thymarákia
Treis Géfyres
Váthi
Votanikós
Záppeio
Viitamies

Viitamies on sukunimi, joka on muun muassa seuraavilla suomalaisilla henkilöillä:
Janne Viitamies (s. 1964), kansanedustaja (SDP)
Pauliina Viitamies (s. 1969), kansanedustaja (SDP)
| --- | --- |
: Tällä täsmennyssivulla luetellaan henkilöitä, joilla on sama sukunimi.
Nahalal

| Nahalal |
| --- | --- |
 Nahalal ilmakuvassa.
 Nahalal
 Koordinaatit: 32°41′24″N, 35°11′48″E 
Valtio:  Israel
Hallintoalue:  Pohjoinen
Väkiluku (2018):  895
 
 www.nahalal.org.il 
Infobox OKVirheellinen NIMI-arvo: 
Nahalal (hepr. ‏נהלל‎) on mošav Israelin Pohjoisella hallintoalueella. Sen asukasluku oli vuoden 2018 lopussa 895.
Maantiede

Nahalal sijaitsee Jisreelin tasangon länsiosassa Israelin pohjoisosassa.
Historia

Nahalal mainitaan paikannimenä Raamatussa esimerkiksi Joosuan kirjassa. Raamatullisen Nahalalin nykyistä sijaintia ei kuitenkaan tunneta. Nykyinen Nahalalin mošav perustettiin vasta vuonna 1921. Ensimmäiset 80 paikalle muuttanutta perhettä saivat 25 eekkeriä maata perhettä kohden. Samalle paikalle olivat aikaisemmin yrittäneet rakentaa asuntoja esimerkiksi arabit, mutta huomattava hankkeet estänyt ongelma alueella oli malaria. Malariasta päästiin kuitenkin eroon kuivattamalla paikalliset suot. Maatalous laajeni, kun alueelle porattiin kaivoja ja se liitettiin alueellisen vesiverkkoon 1930-luvulla. Vuonna 1929 paikalla aloitti puolestaan toimintansa maatalouskoulu.
Nahalalin asemakaavan suunnitteli arkkitehti Richard Kauffman ja monet myöhemmät ennen vuotta 1948 rakennetut mošavat noudattelivat samaa esimerkkiä. Asemakaava perustuu ympyröihin. Keskimmäisen ympyrän sisällä ovat julkiset rakennukset, kuten koulu, hallinnolliset rakennukset ja varastot. Seuraavan ulkoympyrän sisällä ovat kotitalot ja sitä seuraavalla maatalousrakennukset. Niitä seuraa vielä laajempi ympyrä, jolla sijaitsevat pellot ja puutarhat. Nahalal ja Degania ovat olleet Israelin aielistalla Unescon maailmanperintöluetteloon vuodesta 2000.
Talous

Mošavan asukkaat harjoittavat maataloutta. Paikalla kasvatetaan esimerkiksi maitokarjaa, siipikarjaa, hedelmäpuita, viljaa ja kukkia.
Väestö

Nahalalin asukasluku oli vuoden 2018 lopussa 895. Vuonna 2002 vastaava lukema oli 925 ja vuonna 1969 1 020.
Aiheesta muualla

Kuvia tai muita tiedostoja aiheesta Nahalal Wikimedia Commonsissa
Maanviljelijöitä vuonna 1946.
Viitalankylä

Viitalankylä voi tarkoittaa seuraavia asioita:
Viitalankylä, kylä Kurikassa
Viitalankylä, kylä Laukaassa
Viitalankylä, kylä Seinäjoella entisessä Nurmon kunnassa
Viitalankylä, kylä Seinäjoella entisessä Peräseinäjoen kunnassa
Viitalankylä, kylä Parkanossa
Vesistönhoito

Vesistönhoito on yhdistelmä erilaisia toimenpiteitä vesistöjen laadun parantamiseksi. Näitä voivat olla mm. yhdyskuntien jätevesien tehokkaampi puhdistaminen ennen niiden vesistöihin laskemista, teollisuuden päästöjen rajoittaminen, vedenhapetus, hoitokalastus jne. Monia vesistönhoitoon liittyviä toimenpiteitä on hankkeistettu Euroopan unionin rahastojen tuella.
Esimerkkejä vesistönhoidon hankkeista ja projekteista > GISBLOOM - välineitä rehevöitymisen arviointiin ja hallintaan

Hanke alkoi vuonna 2010 ja päättyi vuonna 2013. Hanke sai rahoituksensa EU:n Life+ -ohjelmasta (Life09 ENV/FI/000569). Hankkeen tavoitteena oli vesien tilan parantaminen sekä antaa kansalaisille ja järjestöille keinot osallistua vesien tilan seurantaan ja parantamiseen. Hankkeen yhteistyöryhmässä oli yli 70 tutkijaa ja asiantuntijaa. Hankkeen vastuuhenkilönä toimi Suomen Ympäristökeskus SYKEn edustaja Olli Malve.
Hankkeen tuloksia ovat muun muassa järviwiki ja vesinetti -verkkopalvelut, joista ensimmäinen on suunnattu kansalaisille ja jälkimmäinen vesienhoidon ammattilaisille.
Esimerkkejä vesistönhoidon hankkeista ja projekteista > Puhdas Itämeri

John Nurmisen Säätiö aloitti vuonna 2004 Puhdas Itämeri -hankkeen Itämeren suojelemiseksi.
Viiden tähden liike

| Viiden tähden liike> MoVimento 5 Stelle |
| --- | --- |
  
  
  
Perustettu:  14. lokakuuta 2009
Puheenjohtaja:  Giuseppe Conte
Ideologia:  populismi euroskeptismi e-demokratia suora demokratia degrowth korruptionvastaisuus
Poliittinen kirjo:  kansanpuolue
Toimisto:  Via Roccatagliata Ceccardi 1/14, Genova
Äänenkannattaja:  www.beppegrillo.it
Edustajainhuone:  163 / 630
Senaatti:  75 / 315
Euroopan parlamentti:  8 / 76
Kotisivu:  www.movimento5stelle.it
Infobox OKNimi-testi OK: 
Viiden tähden liike (ital. MoVimento 5 stelle) on italialainen populistinen, EU-kriittinen, ekologinen ja korruption vastainen puolue. Puolueen perustaja on italialainen koomikko Giuseppe "Beppe" Grillo. Liikkeen keskeinen tavoite ja toimintatapa on suora demokratia. Suoraa demokratiaa liike toteuttaa toiminnassaan esimerkiksi siten, että liikkeen rekisteröityneet jäsenet voivat nettiäänestyksessä valita liikkeen vaaliehdokkaat Italian sisäisissä vaaleissa ja eurovaaleissa.
Historia

Ensimmäisissä vaaleissaan, aluevaaleissa 2010, Viiden tähden liike sai 3,5 % äänistä niillä viidellä alueella, joilla se osallistui vaaleihin. Vuoden 2012 paikallisvaaleissa puolueen kannatus oli kasvanut selvästi, ja se voitti pormestarivaalit Parmassa ja kolmessa pienemmässä kaupungissa. Vuoden 2013 parlamenttivaaleissa Viiden tähden liike oli edustajainhuoneen vaalissa suurin puolue 25,5 prosentin kannatuksella ja senaatin vaalissa toiseksi suurin 23,79 prosentin osuudella.
Parlamenttivaaleissa 2018 viiden tähden liike nousi maan suurimmaksi puolueeksi.  Se muodosti hallituksen Pohjoisen liiton kanssa ja pääministeriksi tuli politiikan ulkopuolelta Giuseppe Conte. Viiden tähden liikkeen johtajasta Luigi Di Maiosta tuli talouskehitysministeri
Europarlamenttivaaleissa 2019 puolue sai 14 edustajaa. Nämä eivät istu missään tietyssä euroryhmässä..
14 kuukautta vallassa oltuaan Viiden tähden liikkeen ja La Legan (ent. Pohjoisen liitto) yhteishallitus kuitenkin hajosi elokuussa 2019 hallituspuolueiden eriävien näkemyksien takia ja sisäministeri Matteo Salvini ilmoitti Lega-puolueensa vetäytyvän hallitusyhteistyöstä Viiden tähden liikkeen kanssa. Italiaan ennustettiin uusia vaaleja. Eronneen hallituksen sitoutumaton pääministeri Giuseppe Conte muodosti kuitenkin syyskuussa 2019 uuden keskustavasemmistolaisen hallituksen, jossa olivat mukana Viiden tähden liike ja Demokraattipuolue. Uudeksi ulkoministeriksi nousi Viiden tähden liikkeen Luigi Di Maio.
Luigi Di Maio ilmoitti eroavansa puolueen puheenjohtajan virasta 22. tammikuuta 2020, ja virkaa tekeväksi puheenjohtajaksi nousi Vito Crimi. Syynä eroon olivat puolueen laskenut kannatus ja peräti 31 parlamentaarikon loikkaukset edeltävien kuukausien aikana.
Helmikuussa 2021 Conten hallitus erosi Italia Viva -puolueen lopetettua hallituksen tukemisen. Tilalle tuli Mario Draghin johtama kuuden puolueen hallitus, jossa Viiden tähden liike on mukana.
Elokuussa 2021 Giuseppe Conte valittiin puolueen puheenjohtajaksi.
Aiheesta muualla

Kotisivut (italiaksi)
Il Blog delle Stelle (italiaksi)
Voyager Golden Record

Voyagerin kultainen levy
Levyn kansi, sisältää symbolisia tietoja ja ohjeita
Levyn sijainti Voyagerissa (keskellä alhaalla vasemmalla)
Voyager Golden Record on Voyager 1 & 2 -luotainten mukana avaruuteen lähetetyt kultaiset äänitteet, joihin tähtitieteilijä Carl Saganin johtama komitea valitsi kuvia, musiikkia ja ääniä maapallon elämästä ja kulttuurista.
Äänitteet on tarkoitettu kaikelle maapallon ulkopuoliselle elämälle tai ehkäpä tulevaisuuden ihmisille, jotka voivat löytää ne. Voyagerit eivät ole suuntaamassa mihinkään tiettyyn tähteen, mutta noin 40 000 vuoden päästä Voyager 1 on vain 1,6 valovuoden päässä AC+79 3888 -tähdestä, Käärmeenkantajan tähdistössä.
Voyagerit ovat kuitenkin suureen maailmankaikkeuteen verrattuna niin pieniä, että on hyvin epätodennäköistä, että äänitteet kohtaavat ulkopuolista elämää. Jos avaruusolennot kuitenkin löytävät äänitteet, se tapahtuu luultavasti kaukana tulevaisuudessa; siksi äänitteet nähdään pikemminkin aikakapseleina, kuin pyrkimyksenä kommunikoida avaruusolentojen kanssa.
Varsinaiset levyt ovat kullalla päällystettyjä kuparilevyjä, joiden kantena toimii kullalla päällystetty alumiinilevy. Kannet sisältävät symbolisia merkkejä ja piirroksia, kuten ohjeita levyn käyttöön sekä tietoja aurinkokunnan sijainnista Linnunradassa. (Levyt vaativat vinyylisoittimen.)
Aiheesta muualla

Official NASA JPL page about the Golden Record
Multimedia showcase with the contents of the Golden Record
Web site with all of the images, languages, and sounds on the Record. (Arkistoitu – Internet Archive)
Wikimedia Commonsissa on kuvia tai muita tiedostoja aiheesta .
Voyager
Voyager 1
Voyager 2
Voyager Golden Record
Via Collatina

| Via Collatina |
| --- | --- |
 Via Collatinan sijainti Italiassa.
Maa:  Rooman valtakunta
Pituus:  n. 14,8 km
Alkupiste:  Rooma
Päätepiste:  Collatia (n. 14,8 km)
Via Collatina, joskus myös Via Collatia, oli roomalainen tie, joka kulki Latiumissa Italiassa ja johti Roomasta sen itäpuolella sijainneeseen Collatiaan.
Via Collatinan reitti.
Via Collatina erkaantui Via Tiburtinasta heti Aurelianuksen muurien Porta Tiburtinan jälkeen. Etäisyys Roomasta Collatiaan oli 10 roomalaista mailia eli noin 14,8 kiliometriä. Collatiasta kulki yhteys eteenpäin Via Praenestinalle.
Tie oli lähinnä paikallistie, ja esiintyy antiikin kirjallisissa lähteissä vain Aqua Appia ja Aqua Virgo -akveduktien lähteiden yhteydessä. Tie säilytti nimessään Collatinan kaupungin muiston vielä kauan senkin jälkeen, kun itse kaupunki oli lakannut olemasta.
Aiheesta muualla

Kuvia tai muita tiedostoja aiheesta Via Collatina Wikimedia Commonsissa
Roomalaiset tiet
| --- | --- |
Italiassa:  Via Aemilia · Via Aemilia Scauri · Via Amerina · Via Annia · Via Antiatina · Via Appia · Via Ardeatina · Via Augusta Sallentina · Via Aurelia · Via Aurelia (Venetia) · Via Aurelia Aeclanensis · Via Caecilia · Via Campana · Via Cassia · Via Ciminia · Via Claudia Augusta · Via Claudia nova · Via Claudia Valeria · Via Clodia · Via Collatina · Via Cornelia · Via Domitiana · Via Flaminia · Via Flaminia militare · Via Fulvia · Via Gemina · Via Herculia · Via Julia Augusta · Via Labicana · Via Latina · Via Laurentina · Via Minucia · Via Nomentana · Via Ostiensis · Via Pompeia · Via Popil(l)ia · Via Popil(l)ia · Via Portuensis · Via Postumia · Via Praenestina · Via Quinctia · Via Salaria · Via Selinuntina · Via Setina · Via Severiana · Via Sublacensis · Via Tiberina · Via Tiburtina · Via Trajana · Via Valeria · Via Valeria (Sisilia)
Britanniassa:  Akeman Street · Ermine Street · Fosse Way · Icknield Street · King Street · Watling Street
Muualla:  (Via Agrippa) · Via Aquitania · Via Augusta · (Via Belgica) · Via Domitia · Via Egnatia · Via Flavia · Via Julia Augusta · Via maris · Via militaris · Via Nerva · Via nova · Via Pontica · (Via Raetia) · Via Trajana nova
Naava

| Naava (Naturvention Oy) |
| --- | --- |

Tunnuslause:  Reconnecting humanity with nature
Perustettu:  2012
Perustaja:  Aki Soudunsaari, Niko Järvinen, Mika Tyrväinen
Toimiala:  Terveysteknologia
Tuotteet:  Biologinen ilmanpuhdistus
Henkilöstö:  60
Kotisivu:  https://www.naava.io/fi/
Infobox OKVirheellinen NIMI-arvo: 
Naava (Naturvention Oy) on suomalainen yritys, joka valmistaa sisäilmaa puhdistavia viherseiniä – pystysuoria huonekasvien peittämiä rakenteita. Yrityksen perustivat vuonna 2012 Aki Soudunsaari, Niko Järvinen sekä Mika Tyrväinen. Aki Soudunsaari toimi vuoteen 2019 asti Naavan toimitusjohtajana, jonka jälkeen hänen tilalleen valittiin KONE:en Aasian markkinoilla aiemmin työskennellyt ja Naavan hallituksen puheenjohtajana toiminut Arttu Salmenhaara. Aki Soudunsaari siirtyi yrityksen strategiajohtoon, ja hallituksen uudeksi puheenjohtajaksi valittiin pääomasijoitusyhtiö Butterfly Venturesin partneri Juho Risku.
Tuote ja teknologia

Naava valmistaa automatisoituja viherseiniä, jotka puhdistavat sisäilmaa haitallisista kemikaaleista hyödyntämällä kasvien juuristossa ja kasvualustassa eläviä mikrobeja. Naavan käyttämä järjestelmä on patentoitu.